বৈঠক শেষে সাংবাদিকদের প্রশ্নের জবাবে বঙ্গবীর কাদের সিদ্দিকী বলেন, রাজনৈতিক দলের নেতাদের মধ্যে যা নিয়ে আলোচনা হতে পারে আমাদের মধ্যেও তাই নিয়ে আলোচনা হয়েছে। সব কথা তো বলা যাবে না। বর্তমান পরিস্থিতিকে আপনারা কেন সঙ্কটময় মনে করছেন- এমন প্রশ্নে তিনি বলেন, আপনি যে এখান থেকে বাসায় যেতে পারবেন তার কোনো গ্যারান্টি আছে? যদি না থাকে তাহলেই তো সঙ্কট। এ রকম অসংখ্য সঙ্কট আছে। কী ধরনের নির্বাচন হলে গ্রহণযোগ্য নির্বাচন মনে করবেন জানতে চাইলে বঙ্গবীর বলেন, যে নির্বাচন সকলে মেনে নেবে, জনগণের কাছে গ্রহণযোগ্য মনে হবে, সে ধরনের নির্বাচন হলেই মেনে নেবে তার দল।